CELEX: 62007CA0278
Language: et
Date: 2009-01-29 00:00:00
Title: Liidetud kohtuasjad C-278/07–C-280/07: Euroopa Kohtu (teine koda) 29. jaanuari 2009 . aasta otsus Bundesfinanzhofi (Saksamaa) eelotsusetaotlus) — Hauptzollamt Hamburg-Jonas versus Josef Vosding Schlacht-, Kühl- und Zerlegebetrieb GmbH & Co (Määrus (EÜ, Euratom) nr 2988/95 — Euroopa ühenduste finantshuvide kaitse — Artikkel 3 — Eksporditoetuse tagasinõudmine — Aegumistähtaja kindlaksmääramine — Enne määruse nr 2988/95 jõustumist toimunud eeskirjade eiramine — Liikmesriigi üldises tsiviilõiguses sätestatud aegumissäte)

21.3.2009   
            
            
               ET
            
            
               Euroopa Liidu Teataja
            
            
               C 69/6
            
         Euroopa Kohtu (teine koda) 29. jaanuari 2009. aasta otsus Bundesfinanzhofi (Saksamaa) eelotsusetaotlus) — Hauptzollamt Hamburg-Jonas versus Josef Vosding Schlacht-, Kühl- und Zerlegebetrieb GmbH & Co
   (Liidetud kohtuasjad C-278/07–C-280/07) (1)
   
   (Määrus (EÜ, Euratom) nr 2988/95 - Euroopa ühenduste finantshuvide kaitse - Artikkel 3 - Eksporditoetuse tagasinõudmine - Aegumistähtaja kindlaksmääramine - Enne määruse nr 2988/95 jõustumist toimunud eeskirjade eiramine - Liikmesriigi üldises tsiviilõiguses sätestatud aegumissäte)
   (2009/C 69/09)
   Kohtumenetluse keel: saksa
   Eelotsusetaotluse esitanud kohus
   Bundesfinanzhof
   Põhikohtuasja pooled
   
      Hageja: Hauptzollamt Hamburg-Jonas
   
      Kostja: Josef Vosding Schlacht-, Kühl- und Zerlegebetrieb GmbH & Co. (C-278/07), Vion Trading GmbH (C-279/07), Ze Fu Fleischhandel GmbH (C-280/07)
   Kohtuasja ese
   Eelotsusetaotlus — Bundesfinanzhof — Nõukogu 18. detsembri 1995. aasta määruse (EÜ, Euratom) nr 2988/95 Euroopa ühenduste finantshuvide kaitse kohta (EÜT L 312, lk 1; ELT eriväljaanne 01/01, lk 340) artikli 3 lõike 1 esimese lõigu esimese lause ja artikli 3 lõike 3 tõlgendamine — Aegumistähtaja kindlaksmääramine selliste eeskirjade rikkumiste osas, mis pandi toime enne määruse nr 2988/95 jõustumist ning mille tulemusel esitati eksporditoetuste tagasimaksmise nõue
   Resolutiivosa
   
               1.
            
            
               Nõukogu 18. detsembri 1995. aasta määruse (EÜ, Euratom) nr 2988/95 Euroopa ühenduste finantshuvide kaitse kohta artikli 3 lõike 1 esimeses lõigus sätestatud aegumistähtaeg on kohaldatav selliste haldusõiguslike meetmete suhtes nagu eksportija poolt toime pandud eeskirjade rikkumise tagajärjel alusetult makstud eksporditoetuste tagasimaksmise nõue.
            
         
               2.
            
            
               Sellistes olukordades nagu põhikohtuasjas, määruse nr 2988/95 artikli 3 lõike 1 esimeses lõigus sätestatud aegumistähtaeg:
               
                           —
                        
                        
                           kuulub kohaldamisele enne nimetatud määruse jõustumist toime pandud eiramiste korral;
                        
                     
                           —
                        
                        
                           hakkab kulgema alates asjaomase eiramise toimepanemise kuupäevast.
                        
                     
         
               3.
            
            
               Pikemad aegumistähtajad, mida liikmesriikidel on määruse nr 2988/95 artikli 3 lõike 3 alusel endiselt õigus kohaldada, võivad tuleneda enne nimetatud määruse vastuvõtmist kehtinud üldistest õigusnormidest.
            
         
      (1)  ELT C 211, 8.9.2007.